鎝

鎝係第一個人造化學元素，化學符號係Tc，原子序數係43，原子重量係98.9072(4)，係一種銀灰色、有放射性嘅過渡金屬。

鎝係地球上已知最輕嘅唔穩定同位素嘅化學元素。

鎝可以用來防止鋼鐵生鏽。

溫度開氏11度以下嘅鎝係好好嘅超導體。

發現 
1925年，一啲德國化學家宣佈發現咗第43號元素，將佢改名做Masurium，中文譯鎷，但未被證實。真正嘅鎝喺1937年先由意大利巴勒莫大學嘅卡羅·佩里爾同埃米利奧·吉諾·塞格雷發現。1962年，B.T. Kenna同P.K. Kurod喺非洲嘅一個八水化三鈾礦中，從238U嘅裂變物之中，搵到微量嘅99Tc。

同位素 

已發現嘅鎝嘅同位素共有21種，包括90Tc到110Tc。其中97Tc可以從由氘轟擊鉬所得，99Tc可以由鈾嘅裂變作用所得。99mTc響核醫學領域應用廣泛。

過渡金屬
人工合成元素